wickkiey/tamil-wikipedia-chunked huggingface dataset:
# புருலியா மாவட்டம்

**புருலியா மாவட்டம்** (Purulia district) கிழக்கு இந்தியாவின் மேற்கு வங்காளம்
மாநிலத்தின் இருபது மாவட்டங்களில் ஒன்றாகும். வர்தமான் கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். *புருலியா நகரம்* இம்மாவட்டத்தின் நிர்வாகத் தலைமையிடமாகும்.
# புருலியா மாவட்டம்

## மாவட்ட எல்லைகள்

6259 சதுர கிலோ மீட்டர் பரப்பளவு கொண்ட இம்மாவட்டம் கிழக்கில் பாங்குரா மாவட்டம் மற்றும் மேற்கு மிட்னாபூர் மாவட்டம், வடக்கில் வர்தமான் மாவட்டம் மற்றும் தன்பாத் மாவட்டம் (ஜார்கண்ட் மாநிலம்), மேற்கில் ஜார்கண்ட் மாநிலத்தின் போகாரோ மாவட்டம் மற்றும் ராஞ்சி மாவட்டம், தெற்கில் ஜார்கண்ட் மாநிலத்தின் மேற்கு சிங்பூம் மாவட்டம் மற்றும் கிழக்கு சிங்பூம் மாவட்டம் எல்லைகளாக கொண்டது.
# புருலியா மாவட்டம்

## தட்பவெப்பம்

புருலியா மாவட்டம் மேற்கு வங்காள மாநிலத்தின் மிகவும் வறட்சி மிக்க மாவட்டம் ஆகும். கோடைகாலத்தில் அதிகபட்ச வெப்பம் 52 பாகை செல்சியஸ்க்கும், குளிர்காலத்தில் குறைந்தபட்ச வெப்பம் 2.8 பாகை செல்சியஸ்க்கும் கீழும் சென்றுவிடும்.  
இம்மாவட்டத்தின் சராசரி மழைபொழிவு 1100 முதல் 1500 மில்லி மீட்டராகும்.
# புருலியா மாவட்டம்

## பொருளாதாரம்

தொழில் துறையே இம்மாவட்டத்தின் முக்கிய பொருளாதார காரணியாக உள்ளது. மேலும் பட்டு பூச்சி வளர்த்தல், மரப்பிசின் தயாரித்தல் கிராமப்புற தொழில்களாகும். நீர் ஆதாரம் குறைவால் வேளாண்மை சிறிதளவே நடைபெறுகிறது.
இரும்பு, சிமெண்ட் மற்றும் மின்சாரம் உற்பத்தி தொழிற்சாலைகள் அதிகம் கொண்டுள்ளது.
# புருலியா மாவட்டம்

## மாவட்ட நிர்வாகம்

புருலியா மாவட்டம் புருலியா சதர் கிழக்கு, புருலியா சதர் மேற்கு மற்றும் இரகுநாத்பூர் என மூன்று உட்கோட்டங்களாக பிரிக்கப்பட்டுள்ளது.  
*புருலியா சதர் கிழக்கு உட்கோட்டம்* புருலியா நகராட்சி மன்றம் மற்றும் மான்பஜார்&ndash;I, மான்பஜார்&ndash;II, பந்த்வான், புருலியா&ndash;I, புருலியா&ndash;II, ஹுரா மற்றும் பூஞ்சா என ஏழு வட்டார வளர்ச்சி அலுவலகங்களை கொண்டுள்ளது.  
*புருலியா சதர் மேற்கு உட்கோட்டம்* ஜால்தா நகராட்சி மன்றம் மற்றும் ஜல்தா&ndash;I, ஜல்தா&ndash;II, ஜெய்பூர், அர்சா, பாக்முண்டி, பலராம்பூர் மற்றும் பாராபஜார் என ஏழு வட்டார வளர்ச்சி அலுவலங்கங்களை கொண்டுள்ளது.  
*இரகுநாத்பூர் உட்கோட்டம்* இரகுநாத்பூர் நகராட்சி மன்றம் மற்றும் பாரா, இரகுநாத்பூர்&ndash;I, இரகுநாத்பூர் &ndash;II, நெச்சுரியா, சஞ்சுரி மற்றும் காஷிப்பூர் என ஆறு வட்டார வளர்ச்சி அலுவலகங்களை கொண்டுள்ளது.
புருலியா மாவட்டம் 2459 கிராமங்களை இம்மாவட்டம் கொண்டுள்ளது.
# புருலியா மாவட்டம்

## அரசியல்

### சட்டமன்ற தொகுதிகள்

புருலியா மாவட்டம் 1. பந்த்வான் சட்டமன்ற தொகுதி 2. பலராம்பூர் சட்டமன்ற தொகுதி 3. பாக்முண்டி சட்டமன்ற தொகுதி 4. ஜோய்பூர் சட்டமன்ற தொகுதி 5. புருலியா சட்டமன்ற தொகுதி 6. மான்பஜார் சட்டமன்ற தொகுதி 7. காசிப்பூர் சட்டமன்ற தொகுதி 8. பாரா சட்டமன்ற தொகுதி 9. இரகுநாத்பூர் சட்டமன்ற தொகுதி 10. ஹூரா சட்டமன்ற தொகுதி 11 அர்சா சட்டமன்ற தொகுதிகளை கொண்டுள்ளது.
# புருலியா மாவட்டம்

## அரசியல்

### மக்களவை தொகுதிகள்

புருலியா மக்களவை தொகுதி, பந்த்வான் மக்களவை தொகுதி (பகுதி), மற்றும் பாங்குரா மக்களவை தொகுதி (பகுதி) என மூன்று மக்களவை தொகுதிகளை கொண்டுள்ளது.
# புருலியா மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,930,115 ஆக உள்ளது. அதில் ஆண்கள் 1,496,996 மற்றும் பெண்கள் 1,433,119 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 957 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 468 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 64.48% ஆகவும், ஆண்களின் படிப்பறிவு 77.86% ஆகவும், பெண்களின் படிப்பறிவு 50.52% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 410,227 ஆக உள்ளது.
# புருலியா மாவட்டம்

## மக்கள் வகைப்பாடு

### சமயம்

இம்மாவட்டத்தில் இந்து சமயத்தவரின் மக்கள்தொகை 2,373,120 ஆகவும், இசுலாமியர் மக்கள்தொகை 227,249 ஆகவும், கிறித்தவ சமயத்தினரின் மக்கள்தொகை 8,646 ஆகவும், சமயம் குறிப்பிடாதவர்கள் 8,188 ஆகவும், பிற சமயத்தவர்களின் மக்கள்தொகை கணிசமாக உள்ளது.
2011ஆம் ஆண்டு மக்கள்தொகை கணக்கெடுப்பின் படி இந்து சமயத்தினர் 80.99 % ஆகவும், இசுலாமிய சமயத்தினர் 7.76 %ஆகவும் உள்ளனர்.
# புருலியா மாவட்டம்

## போக்குவரத்து

### தொடருந்து

ஏழு நடைமேடைகள் கொண்ட புருலியா தொடருந்து நிலையத்திலிருந்து நாள் ஒன்றுக்கு எழுபத்து நான்கு தொடருந்து வண்டிகள் நாட்டின் அனைத்து பகுதிகளையும் இணைக்கும் வகையில் இருப்புப்பாதை போடப்பட்டுள்ளது.
# புருலியா மாவட்டம்

## போக்குவரத்து

### சாலை வசதிகள்

புருலியா மாவட்டம் வழியாக செல்லும் தேசிய நெடுஞ்சாலை எண் 32, தேசிய நெடுஞ்சாலை எண் 60எ மற்றும் தேசிய நெடுஞ்சாலை எண் 9 ஆகியவைகள் நாட்டின் பல பகுதிகளுடன் தரை வழியாக இணைக்கிறது.
# இராஜதானி கோட்டம், மேற்கு வங்காளம்

**இராஜதானி கோட்டம், மேற்கு வங்காளம்** (Presidency Division) (, *Presidency Bibhāg*) கிழக்கு இந்தியாவின் மேற்கு வங்காள மாநிலத்தின் நிர்வாக வசதிக்காக பிரிக்கப்பட்ட ஐந்து கோட்டங்களில் இராஜதானி கோட்டம் ஒன்றாகும். மற்ற நான்கு கோட்டங்கள் வர்தமான் கோட்டம், ஜல்பைகுரி கோட்டம், மால்டா கோட்டம் மற்றும் மிட்னாபூர் கோட்டம் ஆகும்.  
இராஜதானி கோட்டத்தின் தலைமையிடம் கொல்கத்தா நகரம் ஆகும்.  
இராஜதானி கோட்டம் 5 மாவட்டங்களைக் கொண்டது. அவைகள்:  
| 5 | மொத்தம் | — | — | — | 32,741,224 | } |
| --- | --- | --- | --- | --- | --- | --- |
| 5 | PS | தெற்கு 24 பர்கனா | ஆலிப்பூர் | 1986 | 8,153,176 |  |
# இராஜதானி கோட்டம், மேற்கு வங்காளம்

## இதனையும் காண்க

- வர்தமான் கோட்டம்
- ஜல்பைகுரி கோட்டம்
- மால்டா கோட்டம்
- மிட்னாபூர் கோட்டம்
# ஜல்பைகுரி கோட்டம்

**ஜல்பைகுரி கோட்டம்** (Jalpaiguri Division) இந்தியாவின் மேற்கு வங்காள மாநிலத்தில் அமைந்த மூன்று கோட்டங்களில் ஒன்றாகும். மற்ற இரண்டு கோட்டங்கள்; வர்தமான் கோட்டம் மற்றும் இராஜதானி கோட்டம் ஆகும்.  
ஜல்பைகுரி கோட்டத்தின் 8 மாவட்டங்கள் உள்ளது. அவைகள்:
1. ஜல்பாய்குரி மாவட்டம்
1. டார்ஜிலிங் மாவட்டம்
1. காளிம்பொங் மாவட்டம்
1. அலிப்பூர்துவார் மாவட்டம்
1. கூச் பெகர் மாவட்டம்
1. தெற்கு தினஜ்பூர் மாவட்டம்
1. மால்டா மாவட்டம்
1. உத்தர தினஜ்பூர் மாவட்டம்
# ஜல்பைகுரி கோட்டம்

## இதனையும் காண்க

- பர்த்வான் கோட்டம்
- இராஜதானி கோட்டம்
# மாங்கா இஞ்சி

***மஞ்சள் இஞ்சி*** அல்லது ***குர்க்குமா அமாடா*** (Curcuma amada) என்பது இஞ்சிக் குடும்பத்தைச் சேர்ந்த, மஞ்சள் இனத்துக்கு நெருக்கமான ஒரு தாவரம். இஞ்சிக்குடும்பத்தை சிஞ்சிபெராசியே (Zingiberaceae) என உயிரியலில் குறிப்பிடுகின்றனர். இத்தாவரத்தின் கிழங்கு இஞ்சிபோலவே தோற்றமளிக்கின்றது ஆனால் மாங்காயைப்போன்ற சுவை கொண்டிருக்கின்றது. ஆங்கிலத்திலும் இத்தாவரத்தின் மாற்றுப்பெயராக உள்ள பெயரில் *mangga* என்னும் பெயர் உள்ளது. தென்னிந்தியாவில் இதை ஊறுகாய் செய்வதற்குப் பயன்படுத்துகின்றனர். உயிரியல் வகைப்பாட்டில் இந்த இனத்தின் பெயரில் சிறு குழப்பம் இருக்கின்றது. சில செடியியலாளர்கள் *C. mangga* (குர்க்குமா மாங்கா) என்னும் பெயர் தென்னிந்தியாவில் காணப்படும் அதே *C. mangga* (குர்க்குமா மாங்கா) என்றும் இன்னும் சிலர் இது கிழக்கு இந்தியாவில் காணப்படும் *குர்க்குமா அமாடா* (*C. amada*) வகை என்றும் கருதுகின்றனர்.  
மாங்கா இஞ்சி எனப்படும் குர்க்குமா மாங்காவிலிருந்து பிரித்தெடுக்கப்படுவதில் மாந்தர்களுக்கு ஏற்படும் சிலவகையான புற்றுநோய் உயிரணுக்களை அழிக்கும் உயிரணுநச்சுத்தன்மை (cytotoxic) இருப்பதாகக் கண்டுபிடித்துள்ளனர். MCF-7 என்று அழைக்கப்படும் இயக்குநீர் சார்ந்த முலை உயிரணு வரிசையில் வரும் புற்றுநோயணுக்களையும், KB எனப்படும் குரல்வளை-மூச்சுக்குழல் பகுதிய புற்றுநோய் உயிரணு வரிசையில் வரும் புற்றுநோயணுக்களையும் (a nasopharyngeal epidermoid cell line), A549 (நுரையீரல் உயிரணு வரிசை, a lung cell line) Ca Ski (கருப்பைக்குழாய் உயிரணு வரிசை, a cervical cell line), HT-29 என்னும் பெருங்குடல் உயிரணு வரிசையில் வரும் புற்றுநோயணுக்களையும் (a colon cell line) அழிக்கவலல் உயிரணுநச்சுத்தன்மையை மாங்கா இஞ்சி கொண்டிருப்பதை நிறுவியிருக்கின்றார்கள். அதே நேரம் புற்றுநோயற்ற MRC-5 என்னும் ஃபைபரோபிளாசிட்டு உயிரணு வரிசையின் அணுக்களுக்கு (திசுக்களின் புறக்கட்டுமான தசைநார்ப்புரதம் போன்றவற்றைச்செய்வன) எந்தவிதமான நச்சுத்தன்மையும் காட்டவில்லை.
# மு. இராமலிங்கம்

**மு. இராமலிங்கம்** (9 அக்டோபர் 1908 - 1 ஆகத்து 1974) ஈழத்து எழுத்தாளரும், வரலாற்றாசிரியரும், நாடகாசிரியரும், நாட்டுப் பாடல் ஆய்வாளரும் ஆவார். முருகரம்மான் என்ற பெயரிலும் எழுதியவர். *மக்கள் கவிமணி* என்ற அடைமொழியுடன் அழைக்கப்பட்டார்.
# மு. இராமலிங்கம்

## வாழ்க்கைக் குறிப்பு

நன்னித்தம்பி முருகேசு இராமலிங்கம் என்ற இயற்பெயரைக் கொண்ட மு. இராமலிங்கம் யாழ்ப்பாணம் வட்டுக்கோட்டையில் பிறந்தவர். யாழ்ப்பாணக் கல்லூரியில் கல்வி கற்று, இலங்கை இரயில்வே திணைக்களத்திலும், இறைவரித் திணைக்களத்திலும் பணியாற்றியவர். நாட்டார் இலக்கியம், நாட்டார் பாடல்கள் பற்றி எழுதியும், பாடல்கள் சிலவற்றைத் தொகுத்தும் பல இதழ்களில் எழுதினார். தமிழ், ஆங்கிலம் இரண்டிலும் புலமை மிக்கவராகத் திகழ்ந்த இவரின் நாட்டார் வழக்காற்றியல் பற்றிய ஆக்கங்களை தமிழ்நாட்டுப் பத்திரிகைகளும் வெளியிட்டன.  
இறைவரித்திணைக்களத்தில் பணியாற்றிய போது கொழும்பு வெள்ளவத்தையில் வசித்து வந்தார். வெள்ளவத்தை மு. இராமலிங்கம் என்றே எழுதியவர் ஓய்வு பெற்று யாழ்ப்பாணம் சென்றபின் வட்டுக்கோட்டை மு. இராமலிங்கம் என்று எழுதி வந்தார். 1943 இல் அசோகமாலா என்ற நாடக நூலை முருகரம்மான் என்ற புனை பெயரில் வெளியிட்டார்.
# மு. இராமலிங்கம்

## வெளியிட்ட நூல்கள்

மு. இராமலிங்கம் இரண்டு நாடக நூல்களையும், நாட்டார் பாடல்கள் பற்றி நான்கு நூல்களையும் எழுதி வெளியிட்டுள்ளார். இவற்றை விடப் பல நூல்களை தொகுத்து வெளியிட்டுள்ளார்.
- அசோகமாலா (நாடகம், 1943)
- நவமணி (நாடகம்)
- இலங்கை நாட்டுப் பாடல்கள்
- கிராமக் கவிக்குயில்களின் ஒப்பாரிகள் (1960)
- வட இலங்கையர் போற்றும் நாட்டார் பாடல்கள்
- கள்ளக் காதலர் கையாண்ட விடுகதைகள்
# மு. இராமலிங்கம்

## வெளியிட்ட நூல்கள்

### தொகுப்பு நூல்கள்

- *கனகி புராணம்* - நட்டுவச் சுப்பையனார் (மூலம்), சிவங். கருணாலய பாண்டியனார் (விரிவுரை), 1961
# காஞ்சிபுரம் கச்சபேசுவரர் கோயில்

**காஞ்சிபுரம் அருள்மிகு கச்சபேசுவரர் திருக்கோயில்** காஞ்சிபுரத்திலுள்ள சிவன் கோயில்களில் ஒன்றாகும். இக்கோயில் கச்சபேசம் என்றும் அறியப்படுகிறது. மேலும், கோயிலின் வெளிப்பிரகாரத்தில் சத்தியமொழிவிநாயகர் உள்ளார். இவரை, பொய்யாமொழிப் பிள்ளையார் என்றும் வழங்கும். இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன. இது ஒரு தேவார வைப்புத்தலமாகும். இக்கோவில் பிள்ளையார்பாளையம் செங்குந்த முதலியார் ஆதீனத்தில் உள்ளது.
# காஞ்சிபுரம் கச்சபேசுவரர் கோயில்

## இறைவர், வழிபட்டோர்

- இறைவர்: கச்சபேஸ்வரர்.
- வழிபட்டோர்: திருமால், விநாயகர், ஐயனார், துர்க்கை, சூரியன், பைரவர் ஆகியோர்.
# காஞ்சிபுரம் கச்சபேசுவரர் கோயில்

## தல வரலாறு

தேவர்களும் அசுரர்களும் திருப்பாற்கடலைக் கடையுங்கால், திருமால் ஆமையாக (கச்சபம்) இருந்து மந்தர மலையைத் தாங்கி உதவினாராகையால், அமுதம் கிடைத்தவுடன் செறுக்குற்று உயிர்கள் அனைத்தும் அஞ்சுமாறு கடல்களைக் கலக்கினார். இதைக் கண்ட சிவபெருமான் ஆமையை அழித்து அதன் ஓட்டை, தான் அணிந்திருக்கும் வெண்டலை (தசைநீங்கி எலும்பு மட்டுமானதலை) மாலையின் இடையில் கோர்த்து அணிந்துகொண்டார். தம் செயலுக்கு வருத்தமுற்ற திருமால், காஞ்சியை அடைந்து இங்கேயுள்ள இச்சிவனை வழிபட்டு நீங்காத பக்தியும், வைகுந்த தலைமைப் பதவியும் திரும்பவும் வரப்பெற்றார். திருமால், கச்சபம் (ஆமை) வடிவில் வழிபட்டதால் இது **கச்சபேசம்** எனப்பட்டது. சுவாமியும் கச்சபேஸ்வரர் (கச்சபேசர்) என விளங்குகிறார்.  
தொன்று தொட்டு செங்குந்தர் மரபினர் அறங்காவலர் குழுவால் நிர்வாகம் செய்யப்படுகிறது.
# காஞ்சிபுரம் கச்சபேசுவரர் கோயில்

## தல விளக்கம்

கச்சாபேசத்தில், சிவபெருமான் ஓர் கற்பகாலத்தில் ஐம்பெரும் பூதங்களையும் அவற்றிடைத் திருமால் முதலாம் தேவர் பிறர் பிறவாம் சராசரங்களையும்அழித்து, அவ்விரவில் இறைவியோடு தனித்திருந்து திருக்கூத்தியற்றி, மீண்டும் உலகைப் படைக்கும் சங்கற்பராயினர்.  
உலகமெல்லாம் அழிந்தும் அழியாது தன்காப்பில் விளங்கும் காஞ்சியில் சோதிலிங்கமாக வெளிநின்று தமது சத்தியால் முன்போல விளங்க உலகங்களையும் உலகிடைப் பொருள்களையும் சிருட்டித்தனர். அச்சோதி லிங்கத்தைப் பிரமன் சரசுவதியுடன் வணங்கிப் படைப்புத் தொழிலிற் றலைமை பெற்றான்.  
முன்னொரு கற்பத்திற் றேவர்கள் பாற்கடலைக் கடைவுழித் திருமால் ஆமையாய் மந்தர மலையைத் தாங்கி அமுதம் கண்டு உபகரித்தமையால் செருக்குக் கொண்டு உலகம் அழியுமாறு கடலைக் கலக்குகையில் உயிர்களின் அச்சம் கெடவும், திருமால் அகந்தை நீங்கி அறிவுறவும் அவ்வாமையை அழித்து அதன் ஓட்டினை வெண்டலை மாலையிடையே கோத்தணிந்தனர்.  
திருமால் குற்றம் நீங்கிச் சோதிலிங்கத்தை வழிபாடு செய்து மெய்யன்பும், வைகுந்த பதவியும் அவர் அருள்செய்யப் பெற்றனர். அச்சிவலிங்கத்திற்குக் ‘கச்சபேசன்’ என்னும் திருப்பெயர் விளங்கவும், என்றும் அதன்கண் விளங்கவும், காசியினும் அவ்விடம் சிறப்புறவும் வரம் வேண்டிய திருமாலுக்குச் சிவபெருமான் அவற்றை வழங்கினர். கச்சபேசப் பெருமானை எண்ணினோரும் சென்று கண்டவரும் இவ்வுலகத்தில் துன்பம் நீங்கி இன்பம் பெற்று முடிவில் முத்தியையும் பெறுவர்.  
அக்கச்சபேசப் பெருமானைத் துர்க்கை, ஐயனார், சூரியன், பைரவர், விநாயகர் இவர்களும் வழிபட்டு அத்திருநகரைக் காவல் செய்வாராயினர். கச்சபேசருக்குத் தென்மேற்கில் திருமால் பூசித்த ‘சத்தியமொழி விநாயகர்’ வீற்றிருக்கின்றனர். அப்பெருமானை வணங்கினவர்கள் எப்படிப்பட்ட இடையூறுகளும் தவிர்ந்து விரும்பிய பயனைப் பெறுவார்கள்.
# காஞ்சிபுரம் கச்சபேசுவரர் கோயில்

## கச்சபேச அக சந்நிதிகள்

1. அருள்மிகு கச்சபேசுவரர் பெருமான் கோயில்.
1. இட்ட சித்தீசப் பெருமான் கோயில்.
1. யோக சித்தீசப் பெருமான் கோயில்.
1. தரும சித்தீசப் பெருமான் கோயில்.
1. ஞான சித்தீசப் பெருமான் கோயில்.
1. வேதசித்தீசப் பெருமான் கோயில் (சதுர்முகேசுவரப் பெருமான் கோயில்).
1. யுக சித்தீசப் பெருமான் கோயில்.
1. பாதாள ஈசுவரப் பெருமான் கோயில்.
1. லிங்கபேசர் பெருமான் கோயில்.
1. குளக்கரை சலகண்டேசுவரப் பெருமான் கோயில் மற்றும் மூலவர்க்கு வடக்கே சுற்றுப் பிராகாரத்தில் 9 லிங்கங்களையும் (108, 1008 லிங்கங்கள்) தரிசித்துப் பேறு பெறலாம்.
# காஞ்சிபுரம் கச்சபேசுவரர் கோயில்

## கச்சபேச அக சந்நிதிகள்

### கச்சபேச பிற மூர்த்திகள்

1. விஷ்ணு துர்கைச் சந்நிதி.
1. பஞ்ச சந்தி விநாயகப் பெருமான் சந்நிதி.
1. பைரவர் சந்நிதி.
1. சூரியன் சந்நதி.
1. சரஸ்வதி தேவி சந்நதி.
1. ஆதிகேசவப் பெருமான் சந்நதி.
1. வள்ளி தெய்வானை உடனுறை, ஆறுமுகம் பெருமான் சந்நிதி, ஆகியோர் தனி தனிச் சந்தியில் எழுந்தருளி அருள் புரிகின்றனர்.
# காஞ்சிபுரம் கச்சபேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் நடுப்பகுதியான பெரிய காஞ்சிபுரம் எனப்படும் சிவ காஞ்சியின் அன்னை இந்திராகாந்தி சாலையில் (நெல்லுக்காரத் தெரு) என்றழைக்கப்படும் இத்தெருவின் மேற்கு கடைக்கோடியில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்தின் அருகில் கச்சப்பேசுவரர் கோயிலின் உட்புற குளக்கரையில் இத்தலம் தனியாக தாபிக்கப்பட்டுள்ளது.
# காஞ்சிபுரம் கச்சபேசுவரர் கோயில்

## இவற்றையும் காண்க

- திருக்கச்சூர் கச்சபேஸ்வரர் கோயில் (காஞ்சிபுரம் மாவட்டம், திருக்கச்சூர்.)
# ஹியூ கிளாஸ்

**ஹியூ கிளாஸ்** அல்லது **இயூ கிளாசு** (*Hugh Glass*, *ஏறத்தாழ.* 1783 – 1833) அமெரிக்க எல்லைப்புற வாணர், வலைவாணர், விலங்கின் மென்மயிர் வணிகர், வேடுவர், தேடலியலாளர் ஆவார். இசுக்காட்-ஐரிய இணையருக்கு பென்சில்வேனியாவில் பிறந்த கிளாசு மொன்ட்டானா, வடக்கு டகோட்டா, தெற்கு டகோட்டா மாநிலங்களில் மிசௌரி ஆற்று வடிநிலங்களிலும் நெப்ராஸ்காவின் பிளாட் ஆற்று வடிநிலத்திலும் புவியாய்வு மேற்கொண்டார். கொடுங்கரடியினால் கொடூரமாகத் தாக்கப்பட்டு துணைவர்களால் மரணமடைந்தார் என கைவிடப்பட்ட நிலையில் மீண்டெழுந்து வந்தார் என்ற நாட்டுக்கதையால் பெரிதும் அறியப்படுகின்றார். சக மலைத்தேடவியலாளர்கள் ஜெடெடியா இசுமித் அல்லது கிரிசுலி ஆடம்சு போலன்றி இவர் தாம் கரடியுடன் நிகழ்த்திய சண்டையை விரிவாக சொல்ல பிழைத்திருந்தார். இவரது வாழ்க்கை இரு முழுநீள திரைப்படங்களின் கதைக்களனாக அமைந்துள்ளது: *மேன் இன் தி வில்டர்னெசு* (1971) மற்றும் *தி ரெவெனன்ட்* (2015). இவற்றில் 1823இல் ஜெனரல் ஆஷ்லேயின் தேடல் குழுவில் தென் டகோடாவில் சென்றிருந்தபோது கூட வந்தவர்களால் எவ்வித உணவும் ஆயுதங்களும் இன்றி கைவிடப்பட்டு வந்தபோதும் தொலைவை தவழ்ந்தும் தடுமாறியும் கியோவா கோட்டையை அடைந்ததை விவரிக்கின்றன.
# ஹியூ கிளாஸ்

## மேற் படிப்புக்கு

- Jon T. Coleman. *Here Lies Hugh Glass: A Mountain Man, a Bear, and the Rise of the American Nation* (2013)
- Dale L. Morgan. *Jedediah Smith and the Opening of the American West* (1952)
- "Hugh Glass", Bruce Bradley (1999)
- "Lord Grizzly", Fredrick Manfred (1954)
- "Saga of Hugh Glass: Pirate, Pawnee and Mountain Man", John Myers Myers (1976)
- "Hugh Glass, Mountain Man", Robert M. McClung (1990)
- "The Song of Hugh Glass" (part of "A Cycle of the West"), John G. Neihardt (1915)
# குரோமியம் மூவாக்சைடு

## தயாரிப்பு

சோடியம் குரோமேட்டு அல்லது அதனுடன் தொடர்புடைய சோடியம் டைகுரோமேட்டுடன் கந்தக அமிலம் சேர்த்து சூடுபடுத்துவதன் மூலமாக குரோமியம் மூவாக்சைடு தயாரிக்கமுடியும்:  
:  
அடர்த்திச் சார்பு கோட்பாட்டின்படி கணக்கிடப்பட்ட ஒற்றைப்படி குரோமியம் மூவாக்சைடின் கட்டமைப்பானது, D3h இடக்குழு வகை சமதள வடிவத்திற்கு மாறாக C3v இடக்குழு வகை பட்டைக்கூம்பாக இருக்குமென முன்கணிக்கப்பட்டது  
:
# குரோமியம் மூவாக்சைடு

## வினைகள்

197 பாகை செல்சியசு வெப்பநிலைக்கு மேல் குரோமியம் மூவாக்சைடு சிதைவடைகிறது. அவ்வாறு சிதையும் போது ஆக்சிசனை வெளியேற்றி முடிவாக குரோமியம்(III) ஆக்சைடைத் தருகிறது
:4 CrO<sub>3</sub> → 2 Cr<sub>2</sub>O<sub>3</sub> + 3 O<sub>2</sub>  
கரிம வேதியியல் தொகுப்பு வினைகளில் குரோமியம் மூவாக்சைடு ஒரு ஆக்சிசனேற்றியாகப் பயன்படுத்தப்படுகிறது. பெரும்பாலும் அசிட்டிக் அமிலத்தில் ஒரு கரைசலாகவும் அல்லது யோன்சு ஆக்சிசனேற்ற வினையெனில் அசிட்டோனில் ஒரு கரைசலாகவும் இது பயன்படுகிறது. இவ்வாக்சிசனேற்ற வினைகளில் Cr(VI) முதல்நிலை ஆல்ககால்களை அவற்றுடன் தொடர்புடைய கார்பாக்சிலிக் அமிலங்களாகவும் இரண்டாம்நிலை ஆல்ககால்களை கீட்டோன்களாகவும் மாற்றுகிறது.  
முதல்நிலை ஆல்ககால்கள்  
::4 CrO<sub>3</sub> + 3 RCH<sub>2</sub>OH + 12 H<sup>+</sup> → 3 RCOOH + 4 Cr<sup>3+</sup> + 9 H<sub>2</sub>O  
இரண்டாம்நிலை ஆல்ககால்கள்  
::2 CrO<sub>3</sub> + 3 R<sub>2</sub>CHOH + 6 H<sup>+</sup> → 3 R<sub>2</sub>C=O + 2 Cr<sup>3+</sup> + 6 H<sub>2</sub>O
# குரோமியம் மூவாக்சைடு

## பயன்பாடுகள்

குரோமியம் மூவாக்சைடு முக்கியமாக குரோம் முலாம் பூசுவதில் பயன்படுத்தப்படுகிறது. பொதுவாக முலாம் செயல்முறையைப் பாதிக்கும் கூட்டுப்பொருளாக இச்சேர்மம் கருதப்பட்டாலும் மூவாக்சைடுடன் இது வினைபுரிவதில்லை. காட்மியம், துத்தநாகம் மற்றும் பிற உலோகங்களுடன் மூவாக்சைடு வினைபுரிந்து அரிமானத்தை முடக்குகின்ற குரோமேட்டு படலங்களை உருவாக்குகிறது. செயற்கை மாணிக்கக் கற்கள் தயாரிப்பிலும் குரோமியம் மூவாக்சைடு பயன்படுத்தப்படுகிறது. விண்வெளி பயன்பாடுகளுக்கு பயன்படுத்தப்படும் அலுமினியத்தில் குரோமிக் அமிலக் கரைசல் நேர்மின்முனைப்படலப் பூச்சாகவும் பூசப்படுகிறது. அனைத்து வகையான நேர்மின்முனை பூச்சுகளையும் நீக்கும் முகவராக குரோமிக் அமிலம்/ பாசுபாரிக் அமிலக் கரைசல் செயல்படுகிறது.
# குரோமியம் மூவாக்சைடு

## பாதுகாப்பு

குரோமிக் மூவாக்சைடு ஒரு உயர் நச்சுத்தன்மை வாய்ந்த சேர்மமாகும். அரிக்கும் தன்மையும் புற்றுநோய் உருவாக்கும் தன்மையும் கொண்டுள்ளது. ஆறிணைதிறன் குரோமியத்திற்கு உதாரணமாக உள்ள இச்சேர்மம் சுற்றுச்சூழலுக்கு தீங்கு விளைவிக்கும் சேர்மமாகக் கருதப்படுகிறது. தொடர்முடைய குரோமியம்(III) வழிப்பொருட்கள் ஆபத்தானவையல்ல. இவை குறைப்பானாகச் செயல்பட்டு ஆறினைய குரோமியம் உப்புகளை அழிக்கின்றன.  
வலிமையான ஆக்சிசனேற்றியாக இருப்பதால் ஆல்ககால்கள் போன்ற கரிம வேதியியல் பொருட்களுடன் தொடர்பு கொள்ள நேரிட்டால் தீப்பற்றிக் கொள்கிறது.
# அலெயாண்ரோ கோன்சாலசு இன்யாரிட்டு

**அலெக்சாந்த்ரோ கான்சலீசு இன்யாரித்தோ** (*Alejandro González Iñárritu*,; 2014 முதல் பட்டியல்களில் **அலெக்சாந்த்ரோ ஜி. இன்யாரித்தோ**; பிறப்பு: ஆகத்து 15, 1963) மெக்சிக்கோவைச் சேர்ந்த திரைப்பட இயக்குநர், திரைக்கதை எழுத்தாளர், திரைப்படத் தயாரிப்பாளர், மற்றும் முன்னாள் இசையமைப்பாளர் ஆவார். 2007ஆம் ஆண்டு வெளியான *பாபெல்* திரைப்படத்திற்காக சிறந்த இயக்குனருக்கான அகாதமி விருதுக்காகவும் இயக்குநர்களின் சங்கத்தின் மிகச்சிறந்த இயக்குநருக்கான அமெரிக்க விருதுக்கும் பரிந்துரைக்கப்பட்டார்; இப்பெருமை பெற்ற முதல் மெக்சிக்கோ நாட்டு இயக்குநராக உள்ளார். கான் திரைப்பட விழாவில் சிறந்த இயக்குநர் விருது பெற்ற முதல் மெக்சிக்கோவினராகவும் உள்ளார்.  
இவரது ஆறு திரைப்படங்களுமே—*அமோரெசு பெர்ரோசு* (2000), *21 கிராம்சு* (2003), *பாபெல்* (2006), *பியூட்டிபுல்* (2010), *பேர்ட்மேன்* (2014), மற்றும் *தி ரெவெனன்ட்* (2015)—அகாதெமி விருதுக்கானப் பரிந்துரைகள் உட்பட சிறந்த விமரிசனங்களையும் பாராட்டுகளையும் பெற்றுள்ளன. *பேர்ட்மேன்* திரைப்படத்திற்காக அகாதமியின் சிறந்த இயக்குநர், சிறந்த திரைக்கதை, சிறந்த திரைப்படத்திற்கான விருதுகளை வென்றுள்ளார்.
# ஐதராக்சி அசிட்டோன்

**ஐதராக்சி அசிட்டோன்** **(Hydroxyacetone)** என்பது C<sub>3</sub>H<sub>6</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எளிய ஐதராக்சி கீட்டோன் கட்டமைப்பிலுள்ள ஆல்பா ஐதராக்சி கீட்டோனான இச்சேர்மம் அசிட்டால் என்ற பெயராலும் அழைக்கப்படுகிறது. அசிட்டோன் அமைப்பில் ஒரு முதனிலை ஆல்ககால் பதிலீடு செய்யப்பட்டால் அவ்வமைப்பு ஐதராக்சி அசிட்டோன் ஆகும்.  
பல்வேறு சர்க்கரைகளை படியிறக்க வினைக்கு உட்படுத்தி ஐதராக்சி அசிட்டோன் தயாரிக்கப்படுகிறது. மெயிலார்டு வினையின் வாயிலாக உணவு வகைகள் தயாரிக்கவும் மேலும் பல்வேறு நறுமணப் பொருட்களுடன் சேர்ந்து வினைபுரியவும் செய்து ஒரு நறுமணமூட்டியாகவும் இது உதவுகிறது.  
வர்த்தகரீதியாக ஐதராக்சி அசிட்டோன் விற்கப்பட்டாலும் ஆய்வகங்களில் புரோமோ அசிட்டோனை பதிலீட்டு வினைக்கு உட்படுத்தி தயாரிக்கப்படுகிறது. விரைவான பலபடியாக்கல் வினைக்கு ஆளாகி பகுதியசிட்டால் வளைய இருபடியாக உருவாகிறது. காரச்சூழலில் இது விரைவான ஆல்டால் குறுக்க வினைக்கு உட்படுகிறது.
# மிலி

**மிலி**, 2015ஆம் ஆண்டில் வெளியான மலையாளத் திரைப்படமாகும். இதில் நிவின் பவுலி, அமலா பால், பூர்ணா, சனுஷா, சாய்குமார், அம்பிகா ஆகியோர் முன்னணி வேடங்களில் நடித்திருந்தனர். Described as a "heroine-centric motivational film,"
# மிலி

## கதை

கூச்ச சுபாவம் கொண்ட பெண்ணாக வளரும் மிலி (அமலா பால்), வளரும் பருவத்தில் மன அழுத்தத்தால் பாதிக்கப்படுகிறாள். அவளுடைய தாழ்வு மனப்பான்மையால் மற்றவர்களிடம் இருந்து விலகியே இருக்கிறாள். முன்னேறத் துடிக்கும் மிலிக்கு, நவீனாக வரும் நிவின் பாலி உதவுகிறார். குழந்தை நல மையத்தை தொடங்கி வெற்றியுடன் நடத்துகிறாள் மிலி.
# மிலி

## கதாபாத்திரம்

- மிலியாக அமலா பால்
- நவீனாக நிவின் பவுலி
- மிலியின் அப்பாவாக சாய்குமார்
- அனுபமாவாக சனுஷா
- ரேணுகாவாக பூர்ணா
- மெர்சியாக அம்பிகா
- சுதாவாக வனிதா கிருஷ்ணசந்திரன்
- நான்சியாக பிரவீணா
# மிலி

## பாடல்கள்

| எண் | பாடல் | பாடியோர் | நேரம் | பாடலாசிரியர் |  |
| --- | --- | --- | --- | --- | --- |
| 1 | கண்மணியே (பெண் குரல்) | மின்மினி | 4:51 | ஹரி நாராயணன் |  |
| 2 | மிலி மிலி மிலி (பெண் குரல்) | பவித்ரா மேனோன் | 4:24 | ஹரி நாராயணன் |  |
| 3 | எங்கெங்கோ எங்கெங்கோ | கோபி சுந்தர் | 5:03 | ஹரி நாராயணன் |  |
| 4 | மிலி மிலி மிலி (ஆண் குரல்) | கோபி சுந்தர் | 4:24 | ஹரி நாராயணன் |  |
| 5 | "மஞ்ஞுபெய்யுமே" | நஜீம் அர்ஷாத், மிருதுளா வாரியர் | 3:42 | ஹரி நாராயணன் |  |
| 6 | "கண்மணியே" (ஆண் குரல்) | கோபி சுந்தர் | 3:26 | ஹரி நாராயணன் |  |
| 7 | "மண்பாத நீட்டுன்ன" | ஷான் ரகுமான் | 4:09 | ஹரி நாராயணன் |  |
| 8 | "மிலி" (படக் கரு) | கோபி சுந்தர் | 2:00 | ஹரி நாராயணன் | } |
# லோபம்பா

**லோபம்பா** (*Lobamba*) சுவாசிலாந்தின் மரபார்ந்த, ஆன்மீக, சட்டவாக்கத் தலைநகரம் ஆகும்; இங்குதான் சுவாசிலாந்தின் நாடாளுமன்றமும், *டோம்பி* என்ற அரசரன்னையின் (மன்னரின் அன்னை) மாளிகையும் உள்ளன. அரசர் மூன்றாம் சுவாதி இங்கிருந்து தொலைவில் லோசித்தா அரண்மனையில் வசிக்கின்றார். அரசரும் அரசரன்னையும் ஒவ்வொரு ஆண்டும் திசம்பர்/சனவரியில் நடைபெறும் *இங்வாலா* அரசசடங்கு விழாவிலும் ஆகத்து/செப்டம்பரில் நடைபெறும் *உம்லாங்கா* கலாச்சார விழாவிலும் கலந்துகொள்கின்றனர்.  
இங்குள்ள முதன்மை சுற்றுலா ஈர்ப்பு மையங்களாக நாடாளுமன்றம், சுவாசிலாந்து தேசிய அருங்காட்சியகம், லீல்வேன் வனவிலங்கு சரணாலயம், அரசர் இரண்டாம் சோபூசாவின் நினைவகப் பூங்கா போன்றவை உள்ளன. இங்குள்ள எம்போ அரச மாளிகையை பிரித்தானிய அரசு பலதுணை மணம் புரிந்த இரண்டாம் சோபூசாவிற்காக கட்டிக் கொடுத்துள்ளது; இவரது குடும்பத்தில் 600 குழந்தைகள் இருந்தனர். இது பார்வையாளர்களுக்காக திறக்கப்படுவதில்லை. ஐக்கிய இராச்சியத்திடமிருந்து சுவாசிலாந்திற்கு விடுதலை பெறப் போராடிய இவரே நாட்டின் முதல் பிரதமராகவும் பொறுப்பாற்றினார்.
# லோபம்பா

## கண்ணோட்டம்

தலைநகரம் லோபம்பா, நாட்டின் மேற்குப் பகுதியில் உள்ள கானகப்பகுதியான எசுல்வினி பள்ளத்தாக்கில் அமைந்துள்ளது. பள்ளத்தாக்குகளின் சொர்க்கம் என்று அழைக்கப்படும் இப்பகுதி இகொகோ மாவட்டத்திலுள்ள இம்பபான் நகரத்திலிருந்து 16 கிலோமீட்டர் தொலைவில் இருக்கிறது. இங்கு மிதவெப்பமண்டல காலநிலையும் கோடையில் மழைக்காலமாகவும் உள்ள வானிலை நிலவுகிறது.  
1997 ஆம் ஆண்டில் 3625 ஆக இருந்த இந்நகரின் மக்கள்தொகை 2006 ஆம் ஆண்டில் 11000 ஆக உயர்ந்துள்ளது. நாடு முழுவதும் உள்ள மக்கள் தொகையில் 84.3% மக்கள் சுவாசியின மக்கள் ஆவர். 9.9% சூலு இனத்தவர்களும் 2.5% மக்கள் திசோங்கா இனத்தவரும் 1.6% மக்கள் இந்தியர்களும் பிறர் 1.7% எண்ணிக்கையிலும் இங்கு வாழ்கின்றனர்.சுவாசி மற்றும் ஆங்கில மொழிகள் இங்கு அலுவலக மொழிகளாக உள்ளன,
# இம்புமலாங்கா

**இம்புமலாங்கா** (*Mpumalanga*, (**கிழக்கு டிரான்சுவால்** என்ற பெயர் ஆகத்து 24, 1995 முதல் மாற்றப்பட்டது), தென்னாப்பிரிக்காவின் ஒன்பது மாகாணங்களில் ஒன்றாகும். சுவாசி,சோசா,டெபேலே, சுலு மொழிகளில் இதன் பொருள் *கிழக்கு* அல்லது நேரடி மொழிபெயர்ப்பாக "*சூரியன் உதிக்கும் இடம்*" ஆகும். இந்த மாகாணம் தென்னாப்பிரிக்காவின் கிழக்குப் பகுதியில் அமைந்துள்ளது; குவாசுலு-நதால் மாகாணத்திற்கு வடக்கிலும் சுவாசிலாந்து, மொசாம்பிக் நாடுகளின் எல்லையிலும் அமைந்துள்ளது. இது தென்னாப்பிரிக்காவின் நிலப்பகுதியில் 6.5% ஆகும். வடக்கில் லிம்போபோ, மேற்கில் கடெங், தென்மேற்கில் விடுதலை இராச்சியம் மாகாணங்களுடனும் தெற்கில் குவாசுலு-நதால் மாகாணத்துடன் எல்லைகளைக் கொண்டுள்ளது. இதன் தலைநகரமாக நெல்சுபுரூய்ட் உள்ளது. 1994இல் மாகாணங்கள் சீரமைக்கப்படுவதற்கு முன்னதாக இது டிரான்சுவாலின் அங்கமாக இருந்தது.
# குவாசுலு-நதால்

தற்போதைய மாகாணத்தின் வடபகுதியில் 1830களிலும் 1840களிலும் சூலு இராச்சியமும் தென்பகுதியில் போயர்களின் நதாலியா குடியரசும் அமைந்திருந்தன. 1843இல் பிரித்தானியர்கள் நதாலியா குடியரசை கைப்பற்றி நதால் குடியேற்றம் அமைத்தனர். குவாசுலு 1979 வரை தன்னாட்சியுடன் இருந்தது.  
தென்னாப்பிரிக்காவின் வரலாற்றில் பல குறிப்பிடத்தக்க நபர்கள் இங்கு பிறந்துள்ளனர்:
- 1960இல் அமைதிக்கான நோபல் பரிசு பெற்ற முதல் வெள்ளையரல்லாதவரும் ஐரோப்பாவிற்கு வெளியே முதன்முதலாக பரிசு பெற்றவருமான ஆல்பர்ட் லுத்துலி;
- ஆபிரிக்க தேசிய காங்கிரஸ் (ANC) நிறுவியவரும் முதல் கறுப்பின வழக்கறிஞருமான *பிக்ஸ்லி கா இசாகா செமே*;
- ஆ.தே.காங்கிரசின் நிறுவனத் தலைவரான ஜான் துபே;
- இங்காத்தா விடுதலை கட்சியின் நிறுவனருமான *மங்கோசுது புத்லெசி*;
- ஆ.தே.கா இளைஞரணியின் நிறுவனத் தலைவர் அண்டன் லெம்பேத்;
- தற்போதைய தென்னாப்பிரிக்காவின் அரசுத் தலைவர் யாக்கோபு சூமா;
- 19ஆவது நூற்றாண்டு சுலு தலைவராக இருந்து இனவொதுக்கலுக்கு எதிராகக் குரல் கொடுத்த *பம்பாத்தா*  
குவாசுலு-நதாலின் இரு இடங்கள் ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களங்களாக அறிவிக்கப்பட்டுள்ளன: இசிமாங்கலிசோ சதுப்புநிலப் பூங்கா மற்றும் உகலாம்பா டிரேக்கென்சுபெர்கு பூங்கா.
# தராத் வட்டம்

தராத் வட்டம், இந்திய மாநிலமான குஜராத்தின் பனாஸகாண்டா மாவட்டத்தில் உள்ள வட்டமாகும்.
# தராத் வட்டம்

## அரசியல்

இந்த வட்டம் தராத் சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.
# தராத் வட்டம்

## வட்டத்தில் உள்ள ஊர்கள்

- அபேபுரா
- ஆஜாவாடா
- ஆந்தரோல்
- அரண்டவா
- அசாசண்
- ஆசோதர்
- பேடலியா
- பேவடா
- பாசர்
- படோதர்
- பலாசரா
- பாபடீ
- பாபீ
- பரடாசர்
- பீமகட்
- பீமபுரா
- போரடு
- போரோல்
- புரீயா
- புடன்புர்
- சாங்கடா
- சாரடா
- சுடமேர்
- சோடபா
- சனாசரா
- தாந்தீயா
- தரபாரீ தேதால்  
- டேடுடீ
- டேல்
- தேலன்கோட்
- தேண்டுவா
- தேதால் துவா
- திதர்டா
- திபடா
- தோடகாம்
- டோடீயா
- தோலத்புரா
- துதவா
- டும்வா
- ககாணா
- கடசிசர்
- கணதா
- கணேசபுரா
- கேளா
- கண்டீயாளி
- கேசடா
- கோடாசர்
- ஹாதாவாடா
- ஈடாடா
- ஜாடரா
- ஜமடா
- ஜாமபுர்
- ஜாணதீ
- ஜாந்தலா  
- ஜேதடா
- கமாலீ
- கரண்புரா
- கரபுண்
- கரணாசர்
- காசவீ
- கேசர்காம்
- கான்புர்
- காராகோடா
- கேங்காரபுரா
- கோடா
- கோர்டா
- கியால்
- கோசலா
- கோடீகாம்
- கும்பாரா
- லகாபுரா
- லால்புர்
- லேண்டாவு
- லோடனார்
- லோர்வாடா
- லுணால்
- லுணாவா
- லுவாணா(களஸ்)
- மடால்
- மகாதேவபுரா
- மகாஜனபுரா  
- மலுபுர்
- மாங்கரோள்
- மேடாளா
- மேகபுரா
- மியால்
- மோரீலா
- மோர்தல்
- மோடா மேசரா
- மோடீ பாவட்
- நாகலா
- நானா மேசரா
- நானீ பாவட்
- நானோல்
- நாரோலீ
- படாதர்
- படாமடா
- பாதீயாசரா
- பாவடாசண்
- பேபர்
- பேபரால்
- பிலுடா
- பீர்கட்
- ரடகா
- ராஹ்
- ராஜ்கோட்
- ராமபுரா
- ராணேசரீ  
- ராண்புர்
- ரதன்புரா
- சாபா
- சணதர்
- சணாவீயா
- சவராகா
- சவபுரா
- சேதலா
- சேராவு
- சீதோதரா
- தாகுவா
- டருவா
- டேரோல்
- தரா
- தேர்வாடா
- உந்தராணா
- உண்டவேலீயா
- வடகாம்டா
- வாகாசண்
- வஜேகட்
- வளாதர்
- வாமீ
- வாந்தடாவு
- வாரா
- வேதலா
- ஜேண்டா
# தராத் வட்டம்

## இணைப்புகள்

- தராத் வட்டத்தைப் பற்றி
# கலிகோ புல்

**கலிகோ புல் (Kalikho Pul** 1969 சூலை - 2016 ஆகத்து 9) என்பவர் இந்தியாவின் அருணாச்சலப் பிரதேசத்தைச் சேர்ந்த அரசியல்வாதியாவார். இவர் அருணாச்சலப் பிரதேசம், அனாஜா மாவட்டத்தில் உள்ள வால்லா என்ற சிற்றூரில் பிறந்தவர் தொடர்ந்து ஹயூலிங் தொகுதியில் அடுத்தடுத்து ஐந்து முறை சட்டமன்ற உறுப்பினராகத் தேர்ந்தெடுக்கப்பட்டார். இவர் நிதி, நீதி, சுகாதாரம், மகளிர் குழந்தைகள் நலம், மீன்வளம் போன்ற துறைகளின் அமைச்சராகப் பொறுப்பு வகித்தவர்.  
இந்நிலையில் இவர் தலைமையிலான காங்கிரஸ் சட்டமன்ற உறுப்பினர்கள் 21 பேர் காங்கிரசின் முதலமைச்சரான நபம் துகிக்கு எதிராகப் போர்க்கொடி தூக்கிய நிலையில் அருணாச்சலப்பிரதேசத்தில் குடியரசுத்தலைவர் ஆட்சி அமல்படுத்தப்பட்டது. பல குழப்பங்களுக்கு பிறகு குடியரசுத்தலைவர் ஆட்சி விலக்கப்பட்டு கலிகோ புல்லின் தலைமையில் பிரிந்த 21 காங்கிரஸ் சட்டமன்ற உறுப்பினர்கள் மற்றும் 11 பாரதிய ஜனதா கட்சியின் சட்டமன்ற உறுப்பினர்களின் ஆதரவுடன், கலிகோ புல் அருணாச்சலப்பிரதேசத்தின் ஒன்பதாவது முதல்வராக<span data-segmentid="14"></span> பெப்ரவரி 19, 2016 அன்று பதவியேற்றார். இதற்கிடையில் ஆட்சி கலைக்கப்பட்டதை எதிர்த்து நபம் துகி வழக்கு தொடர்ந்தார். வழக்கில் உச்சநீதிமன்றம் துகி அரசை கலைக்கும் வகையில், கவர்னர் ராஜ்கோவா பிறப்பித்த உத்தரவுகளுக்கு தடை விதித்து, ஆட்சி கலைப்புக்கு முந்தைய 2015 திசம்பர், 15ல் இருந்த நிலையே தொடர வேண்டும் என்று தீர்ப்பளித்தது இதனால் கலிகோபுல் பதவியில் இருப்பது சட்டவிரோதமானது. இதன்பின் நபம் துக்கி முதலமைச்சராக பொறுப்பேற்றார். பதவியை இழந்து மன அழுத்த்தில் இருந்த கலிகோபுல் 2016 ஆகத்து 9 அன்று தற்கொலை செய்துகொண்டார்.
# வட மேற்கு (தென்னாப்பிரிக்க மாகாணம்)

**வட மேற்கு** (*North West*) தென்னாப்பிரிக்காவின் மாகாணம் ஆகும். இதன் தலைநகரம் மாகிகெங். இது மக்கள்தொகை மிகுந்த கடெங்கின் மேற்கில் உள்ளது.
# வட மேற்கு (தென்னாப்பிரிக்க மாகாணம்)

## வரலாறு

1994இல் தென்னாபிரிக்காவின் இனவொதுக்கல் கொள்கை ஒழிக்கப்பட்டு மாகாணங்கள் அனைத்து மக்களும் இணைந்து வாழுமாறு சீரமைக்கப்பட்டன; அப்போது முன்னாள் டிரான்சுவால் மாகாணத்தின் சில பகுதிகளும் கேப் மாகாணத்தின் சில பகுதிகளும் பந்துசுத்தான் பகுதியான போப்புதட்சுவானாவின் பெரும் பகுதிகளும் இணைத்து இந்த மாகாணம் உருவாக்கப்பட்டது. 2006, 2007ஆம் ஆண்டுகளில் இரு மாகாணங்களில் இருந்த நகராட்சிகள் ஒழிக்கப்பட்டு மேராபோங் நகராட்சி இம்மாகாணத்திற்கு முழுவதுமாக மாற்றப்பட்டபோது குத்சோங், மேராபோங் நகரங்களில் அரசியல் வன்முறை நிகழ்ந்தன. 2009இலிருந்து மேராபோங் நகராட்சி கடெங் மாகாணத்திற்கு மாற்றப்பட்டுள்ளது.
# ஓசியான் வட்டம்

**ஓசியான் வட்டம்** (இந்தி : ओसियां तहसील), இந்திய மாநிலமான ராஜஸ்தானின் ஜோத்பூர் மாவட்டத்தில் உள்ளது.
# ஓசியான் வட்டம்

## அரசியல்

இந்த வட்டத்தில் உள்ள ஊர்கள் லோஹாவத், ஓசியான் ஆகிய சட்டமன்றத் தொகுதிகளில் உள்ளன. ஓசியான் தொகுதி மட்டும் பாலி மக்களவைத் தொகுதியிலும், ஏனைய தொகுதிகள் ஜோத்பூர் மக்களவைத் தொகுதியிலும் உள்ளன.
# பலோதி வட்டம்

**பலோதி வட்டம்** (இந்தி : फलोदी तहसील), இந்திய மாநிலமான ராஜஸ்தானின் ஜோத்பூர் மாவட்டத்தில் உள்ளது.இதன் நிர்வாகத் தலைமையிடம் பலோடி நகரம் ஆகும். இவ்வட்டத்தில் பட்லா சூரிய மின் ஆற்றல் பூங்கா உள்ளது.
# பலோதி வட்டம்

## அரசியல்

இந்த வட்டம் ஜோத்பூர் மக்களவைத் தொகுதிக்கு உட்பட்டது.
# பந்துசுத்தான்

வெளியிட்ட தென்னாப்பிரிக்காவின் இனம்சார்-மக்கட்தொகையியல் நிலப்படம்; இதற்கானத் தரவுகள் 1970 கணக்கெடுப்பிலிருந்து பெறப்பட்டவை]]
**பந்துசுத்தான்** (*Bantustan*) அல்லது **பன்டு தாயகம்**, **கறுப்பினர் தாயகம்**, **கறுப்பினர் நாடு** அல்லது சுருக்கமாக **தாயகம்** எனப்படும் நிலப்பகுதிகள் இனவொதுக்கல் கொள்கைப்படி தென்னாப்பிரிக்காவிலும் தென் மேற்கு ஆப்பிரிக்காவிலும் (தற்போதைய நமீபியா) கறுப்பின மக்களுக்காக ஒதுக்கப்பட்டிருந்த பகுதிகளாகும். தென்னாப்பிரிக்காவில் பத்து பந்துசுத்தான்கள் நிறுவப்பட்டிருந்தன. அடுத்திருந்த தென்மேற்கு ஆபிரிக்காவில் (அப்போது தென்னாப்பிரிக்க நிர்வாகத்தில் இருந்தது) பத்து பந்துசுத்தான்கள் நிறுவப்பட்டிருந்தன. ஒவ்வொரு குறிப்பிட்ட இனமக்களுக்கும் செறிவுபடுத்தப்பட்ட பந்துசுத்தான் உருவாக்கப்பட்டிருந்தன. இதனால் ஒவ்வொரு பந்துசுத்தானும் ஒரே இனத்தவர் வாழுமாறு அமைக்கப்பட்டிருந்தது. வெவ்வேறு கறுப்பின இனங்களுக்கு தனித்தனியான "தன்னாட்சி" பெற்ற நாட்டு மாகாணங்களை உருவாக்கும் நோக்கத்துடன் இவ்வாறு உருவாக்கப்பட்டது.  
இச்சொற்றொடர் முதன்முதலில் 1940களின் பிற்பகுதியில் உருவானது; சில பண்டு மொழிகளில் *பன்டு* என்பதற்கு "மக்கள்" என்ற பொருள் இருந்தது; *-ஸ்தான்* என்ற பின்னொட்டு பாரசீக மொழியிலிருந்து "நாடு" என்ற பொருளுடன் பயன்படுத்தப்பட்டது. இச்சொல்லை இழிவுதரும் சொல்லாக "தாயக" அரசியலில் கருதப்பட்டது. இன்று, இச்சொல் "பந்துசுத்தான்", இழிசொல்லாகவே பயன்படுத்தப்படுகின்றது.  
தென்னாப்பிரிக்காவின் நான்கு பந்துசுத்தான்கள்—டிரான்ஸ்கெய், போப்புதட்சுவானா, வெண்டா, சிஸ்கெய் (இவை "TBVC அரசுகள்" எனப்பட்டன)—தன்னாட்சி பெற்றவையாக அறிவிக்கப்பட்டன; ஆனால் தென்னாப்பிரிக்காவிற்கு வெளியே இது அலுவல்முறையாக அங்கீகரிக்கப்படவில்லை. தென்னாப்பிரிக்காவின் குவாசுலு, லெபோவா போன்ற பிற பந்துசுத்தான்களுக்கு பகுதியாக தன்னாட்சி வழங்கப்பட்டது, ஆனால் இவற்றிற்கு தன்னாட்சி வழங்கப்படவில்லை. தென்மேற்கு ஆபிரிக்காவில் ஓவம்போலாந்து, காவன்கோலாந்து, கிழக்கு கேப்ரிவி தன்னாட்சி பெற்றன.  
இனவொதுக்கல் கொள்கை ஒழிக்கப்பட்ட பின்னர் தென்னாப்பிரிக்காவில் பந்துசுத்தான்கள் அழிக்கப்பட்டு மற்ற பகுதிகளுடன் ஒருங்கிணைக்கப்பட்டன.
# பந்துசுத்தான்

## தென்னாப்பிரிக்கா அல்லாத பகுதிகளில் பயன்பாடு

"பந்துசுத்தான்" என்ற சொல் பொதுவாக இனஞ்சார்ந்து மாநிலங்களோ மண்டலங்களோ அமைக்கப்படும்போதும் அல்லது முற்படும்போதும் தென்னாப்பிரிக்கா அல்லாத பகுதிகளிலும் பயன்படுத்தபடுகின்றது. இது இனவொதுக்கலுடன் தொடர்புள்ளதால் பொதுவாக இப்பயன்பாடு இழிவான பொருளிலியே, விமரிசனத்தை முன்வைக்கும் நிலையில், பயன்படுத்தப்படுகின்றது.  
தெற்காசியாவில், இலங்கையின் சிங்களவர் அரசு தமிழ் பகுதிகளை "பந்துசுத்தான்களாக" மாற்ற முற்படுவதாக சர்ச்சை எழுந்துள்ளது. இந்தியாவிலும் இச்சொல் தலித்களின் வாழ்விடத்தை குறிப்பிடுகையில் பயன்படுத்தப்படுகின்றது.  
தென்கிழக்கு ஐரோப்பாவில், யுகோசுலாவியாவின் பிளப்பிற்குப் பின்னதாக பால்கன் குடாவில் உருவாகிவரும் சிறு நாடுகள் பல நேரங்களில் "பந்துசுத்தான்கள்" எனக் குறிப்பிடப்படுகின்றன.  
கனடாவில் பெரும்பாலும் இனுவிட்டு மக்கள் வாழும் நூனவுட் நாட்டின் "முதல் பந்துசுத்தான், இனவொதுக்கல் அடிப்படையிலான இனக்குழுத் தாயகம்" என *ஒட்டாவா சிட்டிசன்* என்ற இதழ் குற்றஞ்சாட்டியுள்ளது.  
நோம் சோம்சுக்கி, பென் வைட்டு போன்ற எழுத்தாளர்கள் இசுரேல் அமைக்க முன்மொழியும் பாலத்தீன நாட்டைக் குறித்து "பந்துசுத்தான்" எனக் குறிப்பிட்டுள்ளனர்.
# பந்துசுத்தான்

## இவற்றையும் காண்க

- தென்னாபிரிக்காவின் இனவொதுக்கல்
- இந்திய ஒதுக்கீடு (ஐக்கிய அமெரிக்கா)
- இந்திய ஒதுக்கம் (கனடா)
- இனக்கருவறுப்பு
# தெற்கு 24 பர்கனா மாவட்டம்

தென்கிழக்கில் அமைந்த தெற்கு 24 பர்கனா மாவட்டம் **எண் 18**]]  
**தெற்கு 24 பர்கனா மாவட்டம்** (South 24 Parganas district) (Pron: pɔrɡɔnɔs), கிழக்கு இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இராஜதானி கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். இம்மாவட்டத்தின் தலைமையிட நகரம் அலிப்பூர் ஆகும்.  
மேற்கு வங்காள மாநிலத்தின் அதிக மக்கள்தொகை கொண்ட மாவட்டங்களில் இம்மாவட்டம் இரண்டாம் இடத்தை வகிக்கிறது. பரப்பளவில் முதல் இடத்தை வகிக்கிறது. மக்கள்தொகையில் 640 இந்திய மாவட்டங்களில் இம்மாவட்டம் ஆறாம் இடத்தை வகிக்கிறது.  
இம்மாவட்டத்தின் ஒரு பகுதி கொல்கத்தா நகரத்தை ஒட்டியும், ஒரு பகுதி சுந்தரவனக்காடுகள் ஒட்டியும் அமைந்துள்ளது.
# தெற்கு 24 பர்கனா மாவட்டம்

## பர்கனா பெயர்க் காரணம்

தில்லி சுல்தானகத்தால் அறிமுகப்படுத்தப்பட்ட வேளாண்மை நில அலகு என்ற பர்கனா என்ற சொல் பாரசீக மொழிச் சொல்லாகும். ஒரு பர்கனா என்பது மௌசா (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின் மிகப் பெரிய தொகுப்பிற்கு தரஃபு அல்லது மாவட்டம் எனப்படும்.
பர்கனா முறை இந்தியாவை ஆண்ட பிரித்தானிய இந்தியாவின் கவர்னர் ஜெனரல் காரன் வாலிஸ் 1793-ஆம் ஆண்டில், பர்கனா நில அளவை முறை ஒழிக்கப்பட்டு வருவாய் மாவட்டமாக அறிமுகப்படுத்தப்பட்டது.
# தெற்கு 24 பர்கனா மாவட்டம்

## மாவட்ட எல்லைகள்

தெற்கு 24 பர்கனா மாவட்டத்தின் வடக்கில் கொல்கத்தா மாவட்டம், வடகிழக்கில் வடக்கு 24 பர்கனா மாவட்டம், தெற்கில் வங்காள விரிகுடா, மேற்கில் கிழக்கு மிட்னாபூர் மாவட்டம், வடமேற்கில் ஹவுரா மாவட்டம் எல்லைகளாக அமைந்துள்ளது.
# தெற்கு 24 பர்கனா மாவட்டம்

## பொருளாதாரம்

நெல் வேளாண்மை, மீன் வளர்ப்பு உற்பத்திக் கூடங்கள், தொழிற்சாலைகள் கொண்டுள்ளது. இம்மாவட்டத்தின் பொருளாதார வளர்ச்சிக்காக மாவட்டத்தின் மேற்கு பகுதியில் பால்ட்டா எனும் பகுதியில் சிறப்பு பொருளாதார மண்டலம் அமைந்துள்ளது.  
2006-ஆம் ஆண்டில் இந்திய அரசின் பஞ்சாயத்து ராஜ் அமைச்சகம் வெளியிட்ட அறிக்கை படி, பொருளாதாரத்தில் பின்தங்கிய இந்திய மாவட்டங்களில் 250வது இடத்தில் உள்ளது.
# தெற்கு 24 பர்கனா மாவட்டம்

## நிலவியல்

இம்மாவட்டத்தின் தெற்கு பகுதியில் கங்கை ஆறு, பிரம்மபுத்திரா ஆறு மற்றும் பத்மா ஆறுகள் வங்காள விரிகுடாவின் வடிநிலத்தில் கலக்கும் இடத்தில் அடர்ந்த சுந்தரவனக்காடுகள் அமைந்துள்ளது. இக்காட்டில் வங்காளப் புலிகள் நிறைந்துள்ளது.  
சுந்தரவன சதுப்புக் காட்டை யுனேஸ்கோ நிறுவனம், உலகப்பாரம்பரியக்களமாக அறிவித்துள்ளது. சுந்தரவனக்காட்டில் சுந்தரவனம் உயிர்க்கோளக் காப்பகம் அமைந்துள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

9,960 சதுர கிலோ மீட்டர் பரப்பளவு கொண்ட இம்மாவட்டத்தின் நிர்வாக வசதிக்காக அலிப்பூர் சதர் உட்கோட்டம், பருய்பூர் உட்கோட்டம், கன்னிங் உட்கோட்டம் மற்றும் டையமண்ட் துறைமுகம் உட்கோட்டம், காக்தீவு உட்கோட்டம் என ஐந்து உட்கோட்டங்களாக பிரிக்கப்பட்டுள்ளது. இந்த உட்கோட்டங்களில் இருபத்து ஒன்பது வட்டார வளர்ச்சி அலுவலகங்கள், ஏழு நகராட்சி மன்றங்கள் அமைந்துள்ளது.  
இம்மாவட்டத்தில் முப்பத்து மூன்று காவல் நிலையங்களும், இருபத்தி ஒன்பது வட்டார வளர்ச்சி அலுவலகங்கள், 312 ஊராட்சி மன்றங்கள் கொண்டுள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

### அலிப்பூர் சதர் உட்கோட்டம்

இந்த உட்கோட்டத்தில் அலிப்பூர் தாகுர்புகுர்-மகேஷ்தலா, விஷ்ணுபூர்-I, விஷ்ணுபூர்-II, பட்ஜ்-பட்ஜ்-I, மற்றும் பட்ஜ்-பட்ஜ்-II என ஐந்து ஊராட்சி ஒன்றியங்களும், பட்ஜ்-பட்ஜ், மகேஷ்தலா மற்றும் புஜாலி என மூன்று நகராட்சி மன்றங்களையும் கொண்டுள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

### பருய்பூர் உட்கோட்டம்

இந்த உட்கோட்டத்தில் சோனார்பூர், ஜாய்நகர்-I, ஜாய்நகர்-II, குல்தாலி, பருய்பூர், பான்கர்-I மற்றும் பான்கர்-II என ஏழு வட்டார வளர்ச்சி அலுவலகங்களும் மற்றும் ஜாய்நகர், பருய்புர் மற்றும் ராஜ்புர்-சோனார்புர் என மூன்று நகராட்சி மன்றங்கள் அமைந்துள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

### கன்னிங் உட்கோட்டம்

இந்த உட்கோட்டத்தில் கன்னிங்-I, கன்னிங்-II, வசந்தி மற்றும் கஸ்பா என நான்கு வட்டார வளர்ச்சி அலுவலகங்கள் உள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

### டையமண்ட் துறைமுகம் உட்கோட்டம்

இந்த உட்கோட்டத்தில் மொக்ரஹட்-I, மொக்ரஹட்-II, மந்திரபஜார், குல்பி, பால்டா, டையமண்ட் துறைமுகம்-I, டையமண்ட் துறைமுகம்-II, மதுராபூர்-I, மதுராபூர்-II என ஒன்பது வட்டார வளர்ச்சி அலுவலகங்கள் மற்றும் டையமண்ட் துறைமுகம் நகராட்சி மன்றம் உள்ளது.
# தெற்கு 24 பர்கனா மாவட்டம்

## மாவட்ட நிர்வாகம்

### காக்தீவு உட்கோட்டம்

இந்த உட்கோட்டத்தில் காக்தீவு, நம்கானா, சாகர் மற்றும் பதார்பிரதிமா எனும் நான்கு வட்டாரா வளர்ச்சி அலுவலகங்கள் உள்ளது.
# தெற்கு 24 பர்கனா மாவட்டம்

## அரசியல்

### மக்களவை தொகுதிகள்

தெற்கு 24 பர்கனா மாவட்டம் ஜெய்நகர் மக்களவை தொகுதி (SC), மதுராப்பூர் மக்களை தொகுதி (SC), டைமண்ட் துறைமுகம் தொகுதி, ஜாதவ்பூர் மக்களவை தொகுதி மற்றும் கொல்கத்தா (தெற்கு) மக்களவை தொகுதி என ஐந்து மக்களவை தொகுதிகளை கொண்டுள்ளது.
# தெற்கு 24 பர்கனா மாவட்டம்

## அரசியல்

### சட்டமன்ற தொகுதிகள்

இந்த மாவட்டத்தில் 1. கோசபா சட்டமன்ற தொகுதி, 2. வசந்தி சட்டமன்ற தொகுதி 3. குல்தாலி சட்டமன்ற தொகுதி 4. பதார்பிரதிமா சட்டமன்ற தொகுதி 5. காக்தீப் சட்டமன்ற தொகுதி 6. சாகர் சட்டமன்ற தொகுதி 7. குல்பி சட்டமன்ற தொகுதி 8. இராய்டிகி சட்டமன்ற தொகுதி 9. மந்திர்பஜார் சட்டமன்ற தொகுதி 10. ஜெய்நகர் சட்டமன்ற தொகுதி, 11. பருய்பூர் கிழக்கு சட்டமன்ற தொகுதி, 12. கன்னிங் கிழக்கு சட்டமன்ற தொகுதி, 13. கன்னிங் மேற்கு சட்டமன்ற தொகுதி, 14. பருய்பூர் மேற்கு சட்டமன்ற தொகுதி, 15. மாக்ரஹட் கிழக்கு சட்டமன்ற தொகுதி, 16. மாக்ரஹட் மேற்கு சட்டமன்ற தொகுதி, 17. டைமண்ட் துறைமுகம் சட்டமன்ற தொகுதி, 18. பால்டா சட்டமன்ற தொகுதி, 19. சத்கச்சியா சட்டமன்ற தொகுதி, 20. விஷ்ணுபூர் சட்டமன்ற தொகுதி, 21. சோனார்பூர் தெற்கு சட்டமன்ற தொகுதி, 22. பாங்கர் சட்டமன்ற தொகுதி, 23. கஸ்பா சட்டமன்ற தொகுதி, 24. ஜாதவ்பூர் சட்டமன்ற தொகுதி, சோனார்பூர் வடக்கு சட்டமன்ற தொகுதி, 25. டோலிகஞ்ச் சட்டமன்ற தொகுதி, 26. பெஹல்லா கிழக்கு சட்டமன்ற தொகுதி, 27. பெஹல்லா மேற்கு சட்டமன்ற தொகுதி, 28. மகேஸ்தாலா சட்டமன்ற தொகுதி, 29. பட்ஜ் பட்ஜ் சட்டமன்ற தொகுதி மற்றும் 30. மேதியாபுருஸ் சட்டமன்ற தொகுதிகளை கொண்டுள்ளது.
# தெற்கு 24 பர்கனா மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை ஆக 81,61,961 உள்ளது. அதில் ஆண்கள் 41,73,778 மற்றும் பெண்கள் 39,88,183 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 956 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 819 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 77.51% ஆகவும், ஆண்களின் படிப்பறிவு 83.35 % ஆகவும், பெண்களின் படிப்பறிவு 71.40 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 1,025,679 ஆக உள்ளது.
# தெற்கு 24 பர்கனா மாவட்டம்

## மக்கள் வகைப்பாடு

### சமயம்

இம்மாவட்டத்தில் இந்து சமயத்தவரின் மக்கள்தொகை 5,155,545 ஆகவும், இசுலாமியர் மக்கள்தொகை 2,903,075 ஆகவும், கிறித்தவ சமயத்தினரின் மக்கள்தொகை 66,498 ஆகவும், சமயம் குறிப்பிடாதவர்கள் 24,529 ஆகவும், பிற சமயத்து மக்கள்தொகை கணிசமாக உள்ளது.
# தெற்கு 24 பர்கனா மாவட்டம்

## போக்குவரத்து

இம்மாவட்டத்தின் வழியாக செல்லும் தேசிய நெடுஞ்சாலை 117 நாட்டின் பிற பகுதிகளை தரைவழியாக இணைக்கிறது.
இம்மாவட்டத்தின் புதுஅலிப்பூர் தொடருந்து நிலையத்திலிருந்து நாட்டின் பிற பகுதிகளை இணைக்கும் தொடருந்து வண்டிகள் புறப்படுகிறது.
# தெற்கு 24 பர்கனா மாவட்டம்

## இதனையும் காண்க

- பர்கனா
# செறுகுளத்தூர்

செறுகுளத்தூர், இந்திய மாநிலமான கேரளத்தின் கோழிக்கோடு மாவட்டத்தில் உள்ள பெருவயல் ஊராட்சிக்கு உட்பட்ட கிராமம். இது கோழிக்கோடு நகராட்சியில் இருந்து கிழக்கில் 16 கி.மீ தொலைவில் அமைந்துள்ளது.
# செறுகுளத்தூர்

## அரசியல்

இது குன்னமங்கலம் சட்டமன்றத் தொகுதிக்கும், கோழிக்கோடு மக்களவைத் தொகுதிக்கும் உட்பட்டது.
# பர்கனா

**பர்கனா** (pargana) (இந்தி: , ) என்பது தில்லி சுல்தானகத்தால் அறிமுகப்படுத்தப்பட்ட நிலப்பரப்பை அளவிடும் முறையாகும். *வேளாண் நில அலகு* எனப்படும் *பர்கனா* என்ற சொல் பாரசீக மொழிச் சொல்லாகும். ஒரு பர்கனா என்பது மௌசா (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின் பெரிய தொகுப்பிற்கு தரஃபு (கால் பகுதி) எனப்படும்.  
சேர் சா சூரியின் ஆட்சிக் காலத்தில் பர்கனாக்களின் நிர்வாகத்தை வலுப்படுத்த கிராம அளவில் *காவலர்* (*தலையாரி*) (Shiqdar), *நாட்டாண்மை* அல்லது *முன்சீப்* (Amin or Munsif), **கர்ணம்** (கணக்குப் பிள்ளை-karkun or record keeper) போன்ற பதவிகள் ஏற்படுத்தப்பட்டது.
# பர்கனா

## மொகலாயர் காலம்

மொகலாயர் ஆட்சியின் போது பதினாறாம் நூற்றாண்டில் அக்பர் மொகலாய பேரரசை பெரு நிலப்பரப்பை *சுபா* (province) என்றும், சுபாக்களை *சர்க்கார்* எனப்படும் மாவட்டங்களாக பிரித்தார். சர்க்கார் எனும் பகுதிகளை *பர்கனாக்கள்* என பிரிக்கப்பட்டது.  
ஒவ்வொரு பர்கனாவும் தனக்குரிய பாரம்பரிய நிலவரி, வாடகை, கட்டணங்கள், கூலி மற்றும் அளவை முறைகள் கொண்டிருக்கும்.
# பர்கனா

## ஆங்கிலேயர் காலம்

பிரித்தானியர் காலத்தில் பர்கனா நில அலகு முறை முதலில் ஏற்கப்பட்டாலும், பின்னர் 1793-ஆம் ஆண்டில் கவர்னர் ஜெனரல் காரன் வாலிஸ் காலத்தில் பர்கனா முறை ஒழிக்கப்பட்டு, ஜமீந்தாரி முறை அறிமுகப்படுத்தப்பட்டது. நிலப்பரப்புகள் மாகாணம், மாவட்டங்கள், வருவாய் வட்டங்கள், வருவாய் கிராமங்கள் என பிரிக்கப்பட்டது. நில அளவைத் துறையால் அனைத்து நிலங்கள் எக்டேர், ஏக்கர், செண்ட் மற்றும் சதுர அடி கணக்கில் அளக்கப்பட்டு உரிய பதிவேடுகளில் பதியப்பட்டது.
# பர்கனா

## விடுதலை இந்தியாவில்

இந்திய விடுதலைக்குப் பின்னர் பர்கனா முறை அடியோடு மறைந்து விட்டது. ஆனால் பர்கனா என்ற பெயர் வங்காளப் பகுதிகளில், குறிப்பாக தெற்கு 24 பர்கனா மாவட்டம் மற்றும் வடக்கு 24 பர்கனா மாவட்டங்களில் பேச்சு வழக்கில் மட்டும் உள்ளது.
# சோடியம் மாங்கனேட்டு

**சோடியம் மாங்கனேட்டு** *(Sodium manganate)* என்பது Na<sub>2</sub>MnO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆழ்ந்த பச்சை நிறமுள்ள பொட்டாசியம் மாங்கனேட்டு சேர்மத்தையொத்த இத்திண்மம் அரிதாகக் கிடைக்கிறது. மாங்கனீசு டை ஆக்சைடுடன் சோடியம் ஐதராக்சைடு சேர்மத்தைச் சேர்க்கும் ஆக்சிசனேற்ற வினையின் மூலம் இச்சேர்மத்தை தயாரிக்க முடிவதில்லை. மாறாக இவ்வாக்சிசனேற்ற வினை Na<sub>3</sub>MnO<sub>4</sub> உருவானதும் நிறுத்தப்படுகிறது. இந்த Mn(V) உப்பு நிலைப்புத் தன்மையற்றதாக காணப்படுகிறது. சோடியம் பெர்மாங்கனேட்டை காரச்சூழலில் ஒடுக்க வினைக்கு உட்படுத்துவதன் மூலமாக சோடியம் மாங்கனேட்டைத் தயாரிக்க முடியும்.  
:4 NaOH + 4NaMnO<sub>4</sub> → 4 Na<sub>2</sub>MnO<sub>4</sub> + 2 H<sub>2</sub>O + O<sub>2</sub>  
சோடியம் மாங்கனேட்டைத் தயாரிப்பது மிகவும் கடினம் ஆகும். தவிர சோடியம் பெர்மாங்கனேட்டு, பொட்டாசியம் பெர்மாங்கனேட்டை விடவும் அதிக விலைமதிப்பும் கொண்டதாகும்.
# அரசகரும மொழிகள் திணைக்களம் (இலங்கை)

**அரசகரும மொழிகள் திணைக்களம்** (*Department of Official Languages*, சிங்களம்: *රාජ්ය භාෂා දෙපාර්තමේන්තුව*) என்பது 1956ஆம் ஆண்டின் 33ஆம் இலக்க அரசகரும மொழிகள் சட்டத்தை இலங்கையில் நடைமுறைப்படுத்துவதற்கான திணைக்களம் ஆகும்.
# அரசகரும மொழிகள் திணைக்களம் (இலங்கை)

## வெளியிட்ட நூல்கள்

அரசகரும மொழிகள் திணைக்களமானது தமிழ், சிங்களம், ஆங்கிலம் ஆகிய மொழிகளில் அமைந்த நூல்களை வெளியிட்டுள்ளது. இத்திணைக்களத்தினுள் ஒரு நூலகமும் அமைந்துள்ளது.  
| ஆண்டு | நூல் | மொழி | ஆசிரியர் |
| --- | --- | --- | --- |
| 1957 | ஆரம்ப உடனலவியல் | தமிழ் | அ. சுப்பிரமணியம் |
| 1958 | பயிர்ச்செய்கைச் சொற்றொகுதி | தமிழ் |  |
| 1963 | உடற்கலைச் சொற்றொகுதி | தமிழ் |  |
| 1963 | பௌதிகப் புவியியற் றத்துவங்கள் | தமிழ் | எவ்வு. சே. மங்கவுசு |
| 1963 | பௌதிகவியல் நூல் | தமிழ் |  |
| 1963 | வியத்தகு இந்தியா | தமிழ் | ஏ. எல். பசாம் |
| 1964 | அகில உலக மனித உரிமை வெளியீடு | தமிழ் | அ. சுப்பிரமணியம் |
| 1964 | கலைச் சொற்றொகுதி பிறப்புரிமையியல்–குழியவியல்–கூர்ப்பு | தமிழ் |  |
| 1965 | அச்சியற் சொற்றொகுதி | தமிழ் |  |
| 1965 | கிரேக்கதேச வரலாறு | தமிழ் | சிறில் இ. உறொபின்சன் |
| 1965 | பொது உடனலச் சொற்றொகுதி | தமிழ் |  |
| 1965 | மருந்தியல் விஞ்ஞானச் சொற்றொகுதி | தமிழ் |  |
| 1965 | மின்னெந்திரவியற் சொற்றொகுதி | தமிழ் |  |
| 1965 | வரத்தக எண் கணிதம் | தமிழ் | சி. ந. தேவராசன் |
| 1965 | விலங்குவேளாண்மை சொற்றொகுதி | தமிழ் |  |
| 1966 | உரோமானிய வரலாற்றுச் சுருக்கம் | தமிழ் | பெல்கம் |
| 1993 | அடிப்படைச் சிங்களம் | தமிழ், சிங்களம், ஆங்கிலம் |  |
| 1996 | மும்மொழிக் கலைச்சொற்றொகுதி – முகாமைத்துவம் | தமிழ், சிங்களம், ஆங்கிலம் |  |
| 1999 | தமிழ் மொழி உயர்தரம் | தமிழ் |  |
| 2001 | இலகு தமிழ் | தமிழ், சிங்களம், ஆங்கிலம் |  |
| 2002 | பிரயோக மும்மொழி அகராதி | தமிழ், சிங்களம், ஆங்கிலம் |  |
| 2003 | சிங்கலேன் தெமள | தமிழ், சிங்களம் |  |
| 2013 | நாம் சிங்களம், தமிழ் மற்றும் ஆங்கிலம் கற்போம் | தமிழ், சிங்களம், ஆங்கிலம் | } |
# விக்கிப்பீடியா:Statistics/weekly/21-Feb-2016
# கோலா மூடா மாவட்டம்

**கோலா மூடா மாவட்டம்** என்பது (மலாய்:*Daerah Kuala Muda*; ஆங்கிலம்:*Kuala Muda District*; சீனம்:瓜拉姆达县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். இந்த மாவட்டத்தின் நிர்வாக மையம் சுங்கை பட்டாணியில் உள்ளது.  
இந்த மாவட்டம் கெடா, பினாங்கு மாநிலங்களின் எல்லைக்கு அருகாமையில் உள்ளது. தீக்காம் பத்து, பாடாங் தெம்புசு, சுங்கை லாலாங், பீடோங், புக்கிட் செலாம்பாவ், சீடாம், குரூண், செமெலிங், மெர்போக், கோத்தா கோலா மூடா, தஞ்சோங் டாவாய் ஆகியவை கோலா மூடா மாவட்டத்தில் உள்ள இதர நகரங்கள் ஆகும்.
# கோலா மூடா மாவட்டம்

## பொது

மலேசியாவில் புகழ்பெற்ற ஜெராய் மலை இந்த மாவட்டத்தின் எல்லையில் உள்ளது. மூடா ஆறு இந்த மாவட்டத்தையும் பினாங்கு மாநிலத்தையும் பிரிக்கிறது. பினாங்கு பாலம் இந்த மாவட்டத்தின் தீக்காம் பத்துவையும் பினாங்கு மாநிலத்தின் பும்போங் லீமா எனும் இடத்தையும் இணைக்கின்றது.  
கோலா மூடா மாவட்டம் கெடா மாநிலத்தின் அதிக மக்கள் தொகை கொண்ட இரண்டாவது மாவட்டம் ஆகும். மலேசியாவில் புரதான நாகரீகங்கள் தோன்றிய இடமாகவும் இந்த இடம் கருதப் படுகிறது.  
2004-ஆம் ஆண்டு நிகழ்ந்த சுனாமி பேரலைகளின் தாக்குதல்களினால் கோலா மூடா மாவட்டத்தின் கடற்கரைப் பகுதிகள் பெரிதும் பாதிக்கப் பட்டன.
# கோலா மூடா மாவட்டம்

## வரலாறு

கெடா மாநிலத்தின் தென்பகுதியை சுங்கை மூடா *(Sungai Muda)* ஆறு இரண்டாகப் பிரித்துச் செல்கிறது. இந்தச் சுங்கை மூடா ஆற்றின் பெயரில் இருந்து தான் கோலா மூடா எனும் பெயர் வந்து இருக்கலாம் என்று புவியியல் ஆய்வாளர்கள் கருதுகின்றனர். இந்தச் சுங்கை மூடா ஆறு மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.  
மூடா ஆறு, மெர்போக் ஆறு *(Sungai Merbok)*, சுங்கை மாஸ் *(Sungai Mas)* போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரீகங்கள் தோன்றி இருக்கலாம் எனும் கருத்து நிலவி வருகிறது
# கருவாகை

**கருவாகை** என்ற இந்த தாவரம் பபேசியே குடும்பத்தைச் சேர்ந்தது ஆகும். இது 15 மீட்டர்கள் முதல் 25 மீட்டர்கள் வரை வேகமாக வளரக்கூடியது. இதன் பூர்வீகம் இந்தியாவாக இருந்தாலும் வங்காளதேசம், பூட்டான், நேபாளம், மியான்மர், லாவோஸ், தாய்லாந்து, வியட்நாம், சீனா, மேலும் இலங்கை போன்ற நாடுகளிலும் காணப்படுகிறது. இத்தாவரத்தின் மூலம் இயற்கை நிலத்தில் நைட்ரசனை நிலைப்படுத்திக் கொள்கிறது. இதன் பூக்கள் கருவேலம் பூக்களைப் போன்று இருக்கும்.
# காஞ்சிபுரம் சுரகரேசுவரர் கோயில்

**காஞ்சிபுரம் சுரகரேசுவரர் அல்லது வெப்புஎறி நாதர் கோயில் (சுரகரேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். மேலும், சிற்ப வேலைபாடுகள் நிறைந்த. இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
# காஞ்சிபுரம் சுரகரேசுவரர் கோயில்

## இறைவர், வழிபட்டோர்

- இறைவர்: சுவரகரேசுவரர், வெப்புஎறி நாதர்.
# காஞ்சிபுரம் சுரகரேசுவரர் கோயில்

## தல வரலாறு

இம்மூர்த்தி - ஜ்வரஹரேசுவரர்; இது சிவமூர்த்தங்கள் அறுபத்து நான்கனுள் ஒன்றாகும். இம்மூர்த்தி மூன்றுத் திருவடிகளைக் கொண்டவர்; ஆனால் இக்கோயிலில் இவர் சிவலிங்க வடிவமாக உள்ளார். இக்கோயில் மூன்று கல்வெட்டுக்கள் கண்டெடுக்கப்பட்டுள்ளன. அவை முறையே - இக்கோயில் "சுரவட்டாரமுடைய நாயனார் கோயில்" என்றும், "தறிகளுக்கு வரி தானமாகத் தரப்பட்ட" செய்தியையும், "விஷார் என்னும் ஊரைச் சேர்ந்த சுந்தரவேலர் என்பர் கோயிலுக்கு நிலதானம்" செய்ததையும், "இக்கோயிலை மேற்பார்வையிடும் உரிமையை அழகிய திருச்சிற்றம்பலமுடையார் என்பவருக்கு" தந்ததையும் குறிக்கின்றது.
# காஞ்சிபுரம் சுரகரேசுவரர் கோயில்

## தல சிறப்பு

- கஜப்பிரஷ்ட (தூங்கானை மாடம்) வடிவமானது இக்கோயிலமைப்பு.
- சுராக்கன் என்னும் அரக்கனை அழித்த இடம் இதுவேயாகும்.
- உரநோய், உடல்வெப்பம் முதலிய நோய்கள் நீங்கவல்ல சிறப்பு தலமாக உள்ளது.
- தேவர்களுக்கு உண்டான வெப்பு - சுரநோயை தீர்த்தருளியமையினால் இறைவன் சுவரகரேஸ்வரர் (ஜ்வரஹரேஸ்வரர்) என திருநாமம் பெற்றார்.
# காஞ்சிபுரம் சுரகரேசுவரர் கோயில்

## தல விளக்கம்

சுரகரேசம் தல விளக்கத்தால் அறியப்படுவது, இக்கோயில் வெப்பு நோயைக் கண்களால் பிறர்க்கு ஆக்குதலால் சுராக்கன் என்னும் பெயருடைய அசுரனை அழிக்கச் சிவபிரான் ஆக்கிய தலமும், சுரநோயைப் போக்குதலின் ‘சுரகரம்’ என்னும் தீர்த்தமும் உடைய அவ்விடத்தே சிவவீரியத்தைத் தேவர்கள் பொருட்டு அக்கினி உட்கொண்டு கருப்பத்தால் வெப்பமுற்ற தேவர்கள் அனைவரும் இறைவன் ஆணைப்படி இத்தீர்த்தத்தில் மூழ்கிச் சுரகரேசரை அருச்சித்துச் சுரம் நீங்கப்பெற்றுப் போய்க் கங்கையில் விடுத்த வீரியம் சரவணப் பொய்கையில் தங்கி வளர்ந்து ஆறுமுகப்பெருமான் ஆக அருள விளங்கும் தலம் இது. இத்திருக்கோயில் திருவேகம்பர் சந்நிதி வீதியில் உள்ளது.
# காஞ்சிபுரம் சுரகரேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் வடமேற்கு பகுதியான பெரிய காஞ்சிபுரம் எனப்படும் சிவ காஞ்சியின் ஏகாம்பரநாதர் சந்நிதி தெருவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கில் ½ கிலோமீட்டர் தொலைவில் வேலூர் செல்லும் சாலையில் காஞ்சி சங்கர மடம் அருகில் இக்கோயில் தாபிக்கப்பட்டுள்ளது.